**הוראות התקנה גאו-רשת (גאוגריד) לייצוב מכאני של שכבת מצע גרנולרי על גבי שתית:**

מסמך זה משמש להתקנה של גאוגריד טנסר מסוג SS30 המשמשות לייצוב מכאני של שכבת מצע גרנולרי בדרכים זמניות וקבועות על גבי שתית חלשה. הרשת תסופק בגלילים ברוחב מינימלי של 4.0 מ' ובאורך מינימלי של 50.0 מ'. הרשת תסופק יחד עם תעודה מטעם היצרן המפרטת את תכונות הרשת.

הכנת שתית:

**שתית שאינה בטוחה לחציית כלים כבדים-**

היריעות ייפרסו באופן מידי לאחר שהוסרו מהקרקע בליטות גדולות כגון אבנים, ענפים וכו' ולאחר ששקעים מקומיים מולאו ואושרו.

**שתית שמאפשרת תנועת כלים כבדים –**

שכבת השתית תפולס בהתאם להנחיות התכנון והתקנים הקיימים על מנת להבטיח הנחה חלקה של הרשת.

**הנחת הגאוגריד –**

יש להשתמש בכפפות עבות בזמן העבודה עם רשת הטריאקס.

פריסת היריעות אפשרית במקביל ו\או בניצב לכיוון הדרך.

במידה ונדרש גם בד גאוטקסטיל להפרדה, תמוקם רשת טריאקס מעל הבד (על מנת לקבל נעילה של המצע המונח על גבי הבד).

**חפיפות –**

רוחב החפיפות בין גלילים סמוכים תלוי בעובי, באיכות המצע ובחוזק השתית. חפיפה מינימלית תהיה 300 מ"מ וחפיפה מקסימלית תהיה 600 מ"מ או כפי שנדרש במסמכי החוזה.

חפיפות חייבות להישמר בזמן המילוי. עם נדרש, יש להציב ערימות קטנות של מילוי על החפיפות לפני כיסוי היריעות במצע.

**מילוי גרנולרי –**

רשתות הגאוגריד ישמשו לחיזוק של שכבת מצע גרנולרית מאושרת במילוי הבסיס או בתת-בסיס המיסעה.

יש ליצור קשר עם היצרן ו\או המפיץ המקומי לקבלת ייעוץ בעבור חומר מילוי אחר.

**הנחת המילוי הגרנולרי-**

לא יורשה מעבר כל רכב או ציוד שהוא ישירות על גבי הרשת. חומר המצע לא ישפך ישירות על הרשת, אלא בערימות ויפזר מהן ע"י שפיכת החומר אל בין עיני הרשת. עובי שכבת המצע שמעל הרשת תאפשר הידוקה לעובי סופי לא קטן מ- 15 ס"מ.

**הידוק השכבה שמעל הרשת -**

הידוק שכבת מצע שמעל הרשת יבוצע בהתאם לדרישות התכנון.